**สถิติจังหวัดเพชรบุรี จัดเก็บรวมรวมข้อมูล ประเมินผลการจัดงานพระนครคีรี-เมืองเพชร ครั้งที่ 34 ขอความร่วมมือผู้เที่ยวงานและผู้ประกอบการค้ารายย่อย ให้ความร่วมมือในการสำรวจความพึงพอใจในกิจกรรมต่างๆ เพื่อนำข้อมูลไปปรับปรุงแก้ไขในการจัดงาน**

นางธิรดา ชัยเดชอัครกุล สถิติจังหวัดเพชรบุรี กล่าวว่าสำนักงานสถิติจังหวัดเพชรบุรี เป็นประธานกรรมการฝ่ายติดตามและประเมินผลการจัดงานพระนครคีรี-เมืองเพชร ครั้งที่ 34 ประจำปี 2563 ซึ่งจังหวัดเพชรบุรี กำหนดจัดงานระหว่างวันที่ 7-16 กุมภาพันธ์ นี้ ซึ่งต้องทำการเก็บรวบรวมข้อมูลความพึงพอใจในกิจกรรมต่างๆ ปัญหาและข้อเสนอแนะจากผู้ที่มาเที่ยวงาน รวมถึงรายได้จากการจำหน่ายสินค้าในงานจากผู้ประกอบการรายย่อย เพื่อนำข้อมูลที่ได้ไปปรับปรุง แก้ไขการจัดงานครั้งต่อไป

ทั้งนี้ สำนักงานสถิติจังหวัดเพชรบุรี ขอความร่วมมือผู้ประกอบการค้า ร้านค้าทั่วไป ตอบข้อมูลรายได้จากการจำหน่ายสินค้าในงาน ข้อมูลที่ได้เก็บเป็นความลับ ไม่เกี่ยวข้องกับการเสียภาษี แต่จะนำข้อมูลนี้ไปเป็นส่วนประกอบ และพิจารณาแนวทางในการกระตุ้นเศรษฐกิจและพัฒนาการท่องเที่ยวของจังหวัดเพชรบุรี

----------------------------------------

นภสวรรณ มีลิ/สวท.เพชรบุรี/24 ม.ค.63